ᱱᱤᱞᱚᱢ ᱥᱚᱧᱡᱤᱵᱟ ᱨᱮᱰᱰᱤ

ᱱᱤᱞᱚᱢ ᱥᱚᱧᱡᱤᱵᱽ ᱨᱮᱰᱰᱤ (᱑᱙ ᱢᱮ , ᱑᱙᱑᱓ - ᱑ ᱡᱩᱱ , ᱑᱙᱙᱖) ᱫᱚ ᱥᱤᱧᱚᱛ ᱨᱤᱱᱤᱡ ᱖ ᱟᱹᱢᱤᱡ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱠᱟᱹᱢᱤᱠᱛᱚ ᱫᱚ ᱒᱕ ᱡᱩᱞᱟᱭ ᱑᱙᱗᱗ ᱠᱷᱚᱱ ᱒᱕ ᱡᱩᱞᱟᱭ ᱑᱙᱘᱒ ᱫᱷᱟᱹᱨᱤᱡ ᱛᱟᱦᱮᱸ ᱠᱟᱱᱟ ᱾ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱪᱟᱹᱥᱤ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱟᱠᱟᱱ ᱱᱤᱞᱚᱢ ᱥᱚᱧᱡᱤᱵᱽ ᱨᱮᱰᱰᱤᱭᱟᱜ ᱢᱩᱴᱷᱟᱹᱱ ᱚᱱᱚᱬᱦᱤᱭᱟᱹ, ᱯᱟᱹᱨᱩᱠᱷᱮᱛ ᱨᱟᱡᱽᱱᱮᱛᱟ, ᱟᱨ ᱢᱤᱫ ᱟᱹᱠᱤᱞᱟᱱ ᱥᱟᱥᱚᱱᱤᱭᱟᱹ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱫᱤᱥᱩᱣᱟᱹᱱ ᱡᱤᱭᱚᱱ ᱫᱚ ᱟᱹᱰᱤ ᱜᱮ ᱥᱚᱨᱮᱥ ᱛᱟᱦᱮᱸ ᱠᱟᱱᱟ ᱾ ᱥᱮᱨᱢᱟ ᱑᱙᱔᱙ ᱨᱮᱱᱟᱜ ᱥᱟᱱᱟᱱᱟᱢ ᱵᱟᱪᱷᱱᱟᱣ ᱨᱮ ᱛᱤᱱ ᱡᱚᱦᱚᱜ ᱤᱱᱫᱤᱨᱟ ᱜᱟᱱᱫᱷᱤ ᱟᱜ ᱦᱟᱨᱟᱣ ᱦᱩᱭ ᱮᱱᱟ, ᱩᱱ ᱚᱠᱛᱚ ᱱᱟᱶᱟ ᱛᱷᱟᱯᱚᱱ ᱨᱟᱡᱽᱟᱹᱨᱤᱭᱟᱹᱛ ᱜᱟᱫᱮᱞ ᱡᱚᱱᱛᱟ ᱯᱟᱴᱤ ᱫᱚ ᱱᱩᱭ ᱫᱤᱥᱚᱢ ᱜᱚᱢᱠᱮ ᱞᱟᱹᱜᱤᱫ ᱦᱮᱯᱨᱟᱣᱤᱭᱟᱹ ᱠᱚ ᱵᱮᱱᱟᱣ ᱠᱮᱫᱮᱭᱟ ᱾ ᱱᱩᱭ ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱵᱮᱠᱚᱸᱜᱽᱨᱮᱥ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱚᱠᱴᱚᱵᱚᱨ ᱑᱙᱕᱖ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱯᱩᱭᱞᱩ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣᱮᱱᱟ ᱾ ᱟᱨ ᱫᱚᱦᱲᱟ ᱫᱷᱟᱣ ᱟᱨ ᱦᱚᱸ ᱑᱙᱖᱒ ᱠᱷᱚᱱ ᱑᱙᱖᱔ ᱫᱷᱟᱹᱨᱤᱡ ᱱᱚᱶᱟ ᱛᱷᱟᱱᱚᱛ ᱮ ᱥᱟᱸᱵᱽᱲᱟᱣ ᱠᱮᱫ-ᱟ ᱾ ᱟᱡ ᱫᱚ ᱑᱙᱕᱙ ᱠᱷᱚᱱ ᱑᱙᱖᱒ ᱫᱷᱟᱹᱨᱤᱡ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾

 ᱥᱮᱪᱮᱫ 

ᱨᱮᱰᱰᱤᱭᱟᱜ ᱯᱩᱭᱞᱩ ᱥᱮᱪᱮᱫ ᱫᱚ ᱛᱷᱤᱭᱳᱥᱚᱯᱷᱤᱠᱟᱞ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱚᱸᱰᱭᱟᱨ, ᱢᱟᱫᱽᱨᱟᱥ ᱨᱮ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱵᱤᱨᱫᱟᱜᱟᱲ ᱨᱮᱜᱮ ᱨᱮᱰᱰᱤ ᱫᱚ ᱥᱯᱤᱨᱤᱪᱩᱣᱟᱞᱤᱴᱤ ᱥᱮᱫ ᱮ ᱢᱩᱦᱤᱛ ᱞᱮᱱ ᱛᱟᱦᱮᱸᱫ ᱟᱨ ᱞᱟᱯᱷᱟᱝ ᱥᱮᱪᱮᱫ ᱞᱟᱹᱜᱤᱫ ᱟᱡ ᱫᱚ ᱵᱟᱰᱚᱦᱤ ᱵᱤᱨᱫᱟᱹᱜᱟᱲ ᱚᱱᱚᱱᱛᱚᱯᱩᱨ ᱨᱮᱭ ᱵᱷᱤᱥᱮᱞᱮᱫ ᱮ ᱦᱟᱛᱟᱣ ᱠᱮᱫ-ᱟ ᱾ ᱤᱠᱷᱟᱹᱱ ᱡᱩᱞᱟᱭ ᱑᱙᱒᱙ ᱨᱮ ᱜᱟᱱᱫᱷᱤᱡᱤ ᱥᱟᱶ ᱮ ᱧᱟᱯᱟᱢ ᱮᱱ ᱛᱟᱭᱟᱢ ᱨᱮᱰᱰᱤᱭᱟᱜ ᱡᱤᱭᱚᱱ ᱫᱚ ᱯᱩᱨᱟᱹ ᱞᱮᱠᱟᱛᱮ ᱟᱹᱨᱩᱯᱷᱮᱨᱟᱣ ᱩᱛᱟᱹᱨ ᱮᱱᱟ ᱾

 ᱨᱟᱡᱽᱟᱹᱨᱤ ᱡᱤᱭᱚᱱ 

ᱱᱤᱞᱚᱢ ᱥᱚᱧᱡᱤᱵᱟ ᱨᱮᱰᱰᱤᱭᱟᱜ ᱨᱟᱡᱽᱟᱹᱨᱤ ᱥᱟᱸᱜᱷᱟᱨ

ᱥᱩᱢᱩᱝ ᱜᱮᱨᱟᱹᱞ ᱵᱚᱪᱷᱚᱨ ᱵᱚᱭᱚᱥ ᱨᱮ N S R ᱱᱤᱞᱚᱢ ᱥᱚᱧᱡᱤᱵᱟ ᱨᱮᱰᱰᱤ ᱫᱚ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭ ᱫᱚᱱ ᱟᱬᱜᱚ ᱞᱮᱱ ᱛᱟᱦᱮᱸᱫ ᱾ ᱱᱤᱱᱟᱹᱜ ᱥᱩᱢᱩᱝ ᱫᱚ ᱵᱟᱝᱟ, ᱢᱚᱦᱟᱛᱢᱟ ᱜᱟᱱᱫᱷᱤ ᱴᱷᱮᱱ ᱠᱷᱚᱱ ᱩᱫᱽᱜᱟᱹᱣ ᱧᱟᱢ ᱠᱟᱛᱮ ᱟᱪᱮᱛᱤᱭᱟᱹ ᱡᱤᱭᱚᱱ ᱠᱷᱚᱱ ᱜᱮ ᱩᱱᱤ ᱫᱚ ᱯᱩᱭᱞᱩ ᱥᱚᱛᱭᱟᱜᱽᱨᱚᱦᱚ ᱦᱚᱸᱭ ᱛᱚᱨᱟᱣ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱡᱩᱣᱟᱹᱱ ᱠᱚᱸᱜᱽᱨᱮᱥ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱦᱚᱸ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱨᱮᱱᱟᱜ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱵᱟᱜᱮ ᱵᱚᱪᱷᱚᱨ ᱩᱢᱮᱨ ᱨᱮ ᱜᱮ ᱱᱤᱞᱚᱢ ᱥᱚᱧᱡᱤᱵᱟ ᱨᱮᱰᱰᱤ ᱫᱚ ᱟᱹᱰᱤ ᱜᱮ ᱠᱟᱹᱢᱤᱨᱮ ᱪᱩᱦᱩᱞ ᱮ ᱛᱟᱦᱮᱸ ᱠᱟᱱᱟ ᱾ ᱥᱮᱨᱢᱟ ᱑᱙᱓᱖ ᱨᱮ ᱱᱤᱞᱚᱢ ᱥᱚᱧᱡᱤᱵᱟ ᱨᱮᱰᱰᱤ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱠᱚᱸᱜᱽᱨᱮᱥ ᱥᱚᱢᱤᱛᱤ ᱨᱤᱱᱤᱡ ᱢᱟᱬᱛᱮ ᱥᱩᱛᱨᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾ ᱩᱱᱤ ᱫᱚ ᱱᱚᱶᱟ ᱛᱷᱟᱱᱚᱛ ᱨᱮ ᱥᱩᱨᱥᱩᱯᱩᱨ ᱑᱐ ᱵᱚᱪᱷᱚᱨ ᱫᱷᱟᱹᱨᱤᱡ ᱮ ᱠᱟᱹᱢᱤ ᱠᱮᱫ-ᱟ ᱾ ᱱᱤᱞᱚᱢ ᱥᱚᱧᱡᱤᱵᱟ ᱨᱮᱰᱰᱤ ᱫᱚ ᱭᱩᱱᱟᱭᱴᱮᱰ ᱢᱟᱫᱽᱨᱟᱥ ᱥᱴᱮᱴ ᱨᱮ ᱜᱷᱟᱨᱚᱸᱡᱤᱭᱟᱹ ᱵᱤᱨ ᱟᱨ ᱯᱟᱹᱨᱩᱣᱟᱹ ᱵᱟᱨᱚᱱ ᱢᱚᱱᱛᱨᱤᱥᱟᱲᱟ ᱨᱮᱦᱚᱸ ᱠᱟᱹᱢᱤ ᱫᱚᱭ ᱛᱚᱨᱟᱣᱮᱫ ᱛᱟᱦᱮᱸᱫ ᱾ ᱑᱙᱕᱑ ᱨᱮ ᱟᱡ ᱫᱚ ᱢᱚᱱᱛᱨᱤ ᱯᱚᱫᱽ ᱠᱷᱚᱱ ᱵᱟᱹᱜᱤᱥᱟᱠᱟᱢ ᱮᱢ ᱠᱮᱫ-ᱟ, ᱡᱟᱛᱮ ᱟᱱᱫᱷᱨᱚ ᱯᱨᱚᱫᱮᱥ ᱠᱚᱸᱜᱽᱨᱮᱥ ᱥᱚᱢᱤᱛᱤ ᱨᱮ ᱯᱟᱨᱥᱮᱛ ᱛᱷᱟᱱᱚᱛ ᱞᱟᱹᱜᱤᱫ ᱵᱟᱪᱷᱱᱟᱣ ᱨᱮ ᱫᱟᱣᱮ ᱦᱟᱛᱟᱣ ᱫᱟᱲᱮᱭᱟᱜ ᱢᱟ ᱾ ᱱᱚᱶᱟ ᱵᱟᱪᱷᱱᱟᱣ ᱨᱮ ᱱᱤᱞᱚᱢ ᱥᱚᱧᱡᱤᱵᱟ ᱨᱮᱰᱰᱤ ᱫᱚ ᱯᱨᱚᱯᱷᱮᱥᱚᱨ ᱮᱱ. ᱡᱤ. ᱨᱚᱝᱜᱟ ᱦᱟᱨᱟᱣ ᱠᱟᱛᱮ ᱯᱟᱨᱥᱮᱛ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱱᱤᱭᱟᱹ ᱥᱮᱨᱢᱟ ᱱᱚᱶᱟ ᱵᱷᱟᱨᱚᱛ ᱡᱟᱠᱟᱛ ᱠᱚᱸᱜᱽᱨᱮᱥ ᱠᱟᱹᱢᱤ ᱥᱚᱢᱤᱛᱤ ᱟᱨ ᱛᱟᱞᱢᱟ ᱥᱚᱝᱥᱚᱫᱤᱭᱟᱹ ᱢᱟᱰᱮᱨ ᱨᱤᱱᱤᱡ ᱦᱚᱸ ᱵᱟᱪᱷᱱᱟᱣ ᱥᱚᱦᱮᱛ ᱮ ᱵᱮᱱᱟᱣᱮᱱᱟ ᱾ ᱱᱤᱞᱚᱢ ᱥᱚᱧᱡᱤᱵᱟ ᱨᱮᱰᱰᱤ ᱫᱚ ᱠᱚᱸᱜᱽᱨᱮᱥ ᱯᱟᱴᱤᱨᱮ ᱯᱮ ᱥᱮᱥᱚᱱ ᱨᱮ ᱯᱟᱨᱥᱮᱛ ᱮ ᱛᱟᱦᱮᱸ ᱮᱱᱟ ᱾ ᱑᱐ ᱢᱟᱨᱪ ᱑᱙᱖᱒ ᱫᱚ ᱟᱡ ᱠᱚᱸᱜᱽᱨᱮᱥ ᱨᱤᱱᱤᱡ ᱯᱟᱨᱥᱮᱛ ᱛᱷᱟᱱᱚᱛ ᱠᱷᱚᱱ ᱤᱥᱛᱤᱯᱷᱟᱭ ᱮᱢ ᱠᱮᱫ-ᱟ ᱟᱨ ᱱᱩᱭ ᱫᱚ ᱑᱒ ᱢᱟᱨᱪ, ᱑᱙᱖᱒ ᱨᱮᱫᱚ ᱫᱚᱦᱲᱟ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣᱮᱱᱟ ᱾ ᱩᱱᱤ ᱱᱚᱶᱟ ᱛᱷᱟᱱᱚᱛ ᱨᱮ ᱵᱟᱨ ᱥᱮᱨᱢᱟ ᱫᱷᱟᱹᱨᱤᱡ ᱮ ᱛᱟᱦᱮᱸ ᱮᱱᱟ ᱾ ᱩᱱᱤ ᱫᱚ ᱟᱡ ᱜᱮ ᱟᱡᱟᱜ ᱛᱷᱟᱱᱚᱛ ᱠᱷᱚᱱ ᱩᱥᱛᱤᱯᱷᱟ ᱫᱚᱭ ᱮᱢ ᱞᱮᱫ ᱛᱟᱦᱮᱸᱫ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 


 President Neelam Sanjiva Reddy's broadcast to India on Republic Day, 1979 (Audio) 
 Neelam Sanjiva Reddy - The Office of Speaker Lok Sabha

ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ